open-index/open-wikipedia-markdown huggingface dataset:
เพอร์รี โคโม

**เพียริโน "เพอร์รี" โคโม** () นักร้องชาวอเมริกันเชื้อสายอิตาลี  และเป็นพิธีกรรายการโทรทัศน์ มีผลงานอยู่ในวงการเพลง และการถ่ายทอดทางโทรทัศน์ของสหรัฐเป็นเวลานานกว่า 50 ปี เป็นที่รู้จักด้วยฉายา "มิสเตอร์ ซี" (Mr. C)
 
โคโมเกิดที่เมืองแคนนอนสเบิร์ก ใกล้พิตสเบิร์ก รัฐเพนซิลเวเนีย เป็นบุตรคนที่ 7 ในจำนวน 13 คนของเปโตร โคโม และลูเชีย ทราวากลินี ชาวอิตาเลียนที่อพยพมาจากเมืองพาลีนา แคว้นอาบรุซโซ ทางตะวันออกของอิตาลี บิดาของเขาเป็นนักร้อง และสนับสนุนให้ลูกๆ ได้รับการฝึกฝนการร้องเพลง

ช่วงวัยรุ่น โคโมเป็นนักทรอมโบนและออร์แกน เล่นให้กับโบสต์และวงดุริยางค์ของเมือง และเปิดกิจการร้านตัดผม  เขาแต่งงานเมื่ออายุ 20 ปี กับโรเซล เบนลีน คู่รักที่รู้จักกันตั้งแต่อายุ 17 ปี และใช้ชีวิตคู่กันตลอดมาจนกระทั่งเธอเสียชึวิตด้วยวัย 84 ปี เมื่อ ค.ศ. 1998 มีบุตรด้วยกันสามคน

โคโมเริ่มเข้าสู่วงการร้องเพลงอาชีพเมื่อปี ค.ศ. 1933 หลังแต่งงานไม่นานได้ร้องเพลงบันทึกเสียงครั้งแรกกับวงออร์เคสตราของเท็ด วีมส์ เมื่อ ค.ศ. 1936 สังกัดเดคคาเรเคิดส์   ต่อมาเท็ด วีมส์ ยุบวงในปี ค.ศ. 1942 โคโมจึงไปเป็นนักร้องให้กับซีบีเอสอยู่หลายปี แต่ไม่ประสบความสำเร็จแต่อย่างใด เขาคิดที่จะเดินทางกลับบ้านเกิด เพื่อกลับไปเป็นช่างตัดผมตามเดิม แค่ได้รับการชักชวนจากผู้จัดรายการของเอ็นบีซี ให้แสดงในรายการ *Chesterfield Supper Club*  ซึ่งทำให้เขาเริ่มมีชื่อเสียง

ผลงานบันทึกเสียงเพลงที่แรกที่สร้างชื่อให้โคโม ได้แก่เพลงป็อปบัลลาด "Till the End of Time" จากทำนองเพลง Polonaise, Op. 53 ของโชแปง  โคโมประสบความสำเร็จในอาชีพอย่างรวดเร็ว มีซิงเกิลติดอันดับหนึ่งของนิตยสารบิลบอร์ดถึง 14 เพลง ได้แก่ "Till The End Of Time" (1945); "Prisoner of Love" (1945); "Surrender" (1946); "Chi-Baba, Chi-Baba" (1947); "A - You're Adorable" (1949); "Some Enchanted Evening" (1949); "Hoop-De-Doo" (1950); "If" (1951); "Don't Let The Stars Get In Your Eyes" (1952); "No Other Love" (1953); "Wanted" (1953); "Hot Diggity (Dog Ziggity Boom)" (1956); "Round And Round" (1957); และ "Catch a Falling Star" (1957)  

โคโมบันทึกเสียงกับอาร์ซีเอวิคเตอร์เป็นจำนวนมากตั้งแต่ปี 1952 ถึง 1987 และได้รับรางวัลแกรมมีเป็นครั้งแรก จากเพลง "Catch a Falling Star" ในปี ค.ศ. 1958 และได้รับรางวัล Grammy Lifetime Achievement Award ในปี 2002

ตั้งแต่ปี 1948 โคโมได้เป็นพิธีกร และร้องเพลงในรายการโทรทัศน์ของเอ็นบีซี สัปดาห์ละ 15 นาที ต่อมาได้ย้ายไปจัดกับซีบีเอสในปี 1950 ชื่อรายการ "เดอะเพอร์รี โคโมโชว์" สัปดาห์ละ 3 วัน หลังรายการข่าวของซีบีเอส พร้อมกับถ่ายทอดเสียงทางสถานีวิทยุ เป็นเวลาหลายปี  และยังเป็นพิธีกรในรายการพิเศษช่วงวันหยุด จนถึงปี 1987

เมื่อเดือนมกราคม 1994 เพอร์รี โคโม ได้จัดการแสดงคอนเสิร์ตรอบพิเศษที่ดับลิน ไอร์แลนด์ ชื่อ *Como's Irish Christmas* เพื่ออำลาวงการ และได้ใช้ชีวิตอย่างสงบจนกระทั่งเสียชีวิตจากอาการแทรกซ้อนของภาวะสมองเสื่อม (อัลไซเมอร์) เมื่อวันที่ 12 พฤษภาคม ค.ศ. 2001 ที่บ้านพักในฟลอริดา 

## อ้างอิง

## แหล่งข้อมูลอื่น
* A Perry Como Discography & CD Companion
* The Perry Como Appreciation Society
* The Perry Como Home on the Internet 
* 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเดคคาเรเคิดส์
หมวดหมู่:ศิลปินสังกัดอาร์ซีเอวิคเตอร์
หมวดหมู่:นักร้องเสียงแบริโทน
หมวดหมู่:บุคคลจากรัฐเพนซิลเวเนีย
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
วิญญาณ ความรัก ความรู้สึก

**วิญญาณ ความรัก ความรู้สึก** () เป็นภาพยนตร์ในปี ค.ศ. 1990 นำแสดงโดยแพทริก สเวย์ซี, เดมี มัวร์, โทนี โกลด์วิน และวูปี โกลด์เบิร์ก เขียนโดยบรูซ โจเอล รูบิน และกำกับโดยเจอร์รี ซักเกอร์ ภาพยนตร์ได้ชนะเลิศรางวัลออสการ์ 2 รางวัล คือ บทภาพยนตร์ดั้งเดิมยอดเยี่ยม และ นักแสดงสมทบหญิงยอดเยี่ยม ในการแสดงของวูปี โกลด์เบิร์ก

ในปี ค.ศ. 2010 ภาพยนตร์ยังได้ถูกสร้างในรูปแบบละครเพลง ในเวสต์เอนด์อีกด้วย

## อ้างอิง

หมวดหมู่:ภาพยนตร์ชีวิตอเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2533
หมวดหมู่:ปีศาจในภาพยนตร์
หมวดหมู่:ภาพยนตร์ผีอเมริกัน
หมวดหมู่:ภาพยนตร์อเมริกันในคริสต์ทศวรรษ 1990
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์เกี่ยวกับชีวิตหลังความตาย

## แหล่งข้อมูลอื่น
*
พาราเมาต์พิกเจอส์

**บริษัทพาราเมาต์พิกเจอส์** () ทำธุรกิจในชื่อ **พาราเมาต์พิกเจอส์** (หรือเรียกง่าย ๆ ว่า  **พาราเมาต์**) เป็นบริษัทผู้ผลิตภาพยนตร์และรายการโทรทัศน์อเมริกัน บริษัทผู้จัดหน่ายและบริษัทในเครือของพาราเมาต์สกายแดนซ์ พาราเมาต์เป็นสตูดิโอภาพยนตร์ที่เก่าแก่ที่สุดอันดับที่หกในโลกและเก่าแก่ที่สุดอันดับที่สองในสหรัฐ รองจากยูนิเวอร์แซลพิกเจอส์ และเป็นสมาชิกหนึ่งเดียวในสตูดิโอภาพยนตร์ "บิกไฟว์" ที่ตั้งอยู่ในเขตเมืองของลอสแอนเจลิส

เมื่อ ค.ศ. 1916 เอดอล์ฟ ซูกอร์ ผู้อำนวยการสร้างภาพยนตร์เซ็นสัญญากับนักแสดงชายและหญิง 24 คน พร้อมติดดาวบนโลโก้เพื่อเป็นการให้เกียรติ เมื่อ ค.ศ. 1967 จำนวนดาวลดลงเหลือ 22 ดวงและความหมายที่ซ่อนอยู่ก็ได้รับการเปิดเผย เมื่อ ค.ศ. 2014 กลายเป็นสตูดิโอฮอลลีวูดรายใหญ่แห่งแรกที่จัดจำหน่ายภาพยนตร์ทั้งหมดในรูปแบบดิจิทัลเท่านั้น สำนักงานใหญ่และสตูดิโอของบริษัทตั้งอยู่ที่ 5555 เมลโรส อเวนิว, ฮอลลีวูด, แคลิฟอร์เนีย

พาราเมาต์พิกเจอส์เป็นสมาชิกของสมาคมภาพยนตร์ (เอ็มพีเอ)

## ดูเพิ่ม
* รายชื่อภาพยนตร์ของพาราเมาต์พิกเจอส์

## อ้างอิง

หมวดหมู่:พาราเมาต์โกลบอล
หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทที่ก่อตั้งในปี พ.ศ. 2445
โฟร์คัลเลอร์ส

***โฟร์คัลเลอร์ส*** เป็นอัลบั้มชุดที่ 7 ของวงอินฟินิตี้ ที่สังกัดกับค่าย ใบตอง เร็คคอร์ด ของ ศรายุทธ สุปัญโญ ซึ่งจัดจำหน่ายโดย จีเอ็มเอ็ม แกรมมี่ อัลบั้มชุดนี้เป็นการกลับมาของวง หลังจากที่ห่างหายจากการทำอัลบั้มไปนานถึง 11 ปี นับตั้งแต่อัลบั้มชุด Together โดยเหลือสมาชิกแกนนำหลักอยู่สองคน คือ ศรายุทธ สุปัญโญ กับ ชุมพล สุปัญโญ และได้สมาชิกใหม่อย่างเป็นทางการมาเพิ่มอีกคือ วิโรจน์ สถาปนาวัตร และ วรรณยศ มิตรานนท์ 

อัลบั้มชุดนี้ เป็นอัลบั้มชุดแรกของวงที่ทำเพลงออกมาเป็นรูปแบบ ฟิวชั่นแจ๊ส ที่ผสมผสานดนตรีไทยพื้นบ้าน 4 ภาคทุก ๆ เพลง (เช่น The Legend Of Chaphraya, I-San Dancing, Siam Romance) และมีธีมของตัวเพลงในด้านการอนุรักษ์วัฒนธรรมและธรรมชาติ (เช่นเพลง Phayoonloand) และยังนำเพลงไทยเดิมอย่าง สร้อยแสงแดง มาทำใหม่อีกด้วย 

อัลบั้มชุดนี้ยังมีแขกรับเชิญมาร่วมงานด้วยหลายคน ไม่ว่าจะเป็น โชคดี พักภู่, อรวรรณ เย็นพูนสุข, ดวงพร ผาสุก เป็นต้น

## รายชื่อเพลง

# The Legend Of Chaophraya (ศรายุทธ สุปัญโญ)
# Dreamland (ชุมพล สุปัญโญ)
# Siam Romace (ศรายุทธ สุปัญโญ)
# Phayoonland (ศรายุทธ สุปัญโญ)
# Get It Up (ศรายุทธ สุปัญโญ)
# I-San Dancing (ชุมพล สุปัญโญ)
# Misty Dale (ศรายุทธ สุปัญโญ)
# Fourcolors (ศรายุทธ สุปัญโญ)
# Soy Saeng Daeng (ศรายุทธ สุปัญโญ)
# Quit It (ศรายุทธ สุปัญโญ)

## สมาชิกวง
# ศรายุทธ สุปัญโญ - คียบอร์ด, เปียโน, หัวหน้าวง
# ชุมพล สุปัญโญ - กีต้าร์
# วิโรจน์ สถาปนาวัตร - เบส
# วรรณยศ มิตรานนท์ - กลอง

## สมาชิกรับเชิญ
# โชคดี พักภู่, ธงชัย สารอักษร, อำนาจ หนูเนตร, กิตติชัย รัตนพันธุ์ - ดนตรีไทย
# อรวรรณ เย็นพูนสุข - ขับร้อง
# ดวงพร ผาสุก - ขับร้อง

หมวดหมู่:อัลบั้มเพลงของอินฟินิตี้
หมวดหมู่:อัลบั้มเพลงในปี พ.ศ. 2548
ราชสกุลโก

**ราชสกุลโก** เป็นราชสกุลที่สืบเชื้อสายจาก พระเจ้าทงมย็องซ็อง หรือ โก จูมง ปฐมกษัตริย์แห่ง อาณาจักรโคคูรยอ หนึ่งใน สามก๊กแห่งเกาหลี

## สถาปนาจักรวรรดิ
**ราชสกุลโก** () เป็นหนึ่งในเรี่ยวแรงสำคัญที่ร่วมกันก่อตั้งและสถาปนาอาณาจักรโกคูรยอโดยมีพระราชา 24 ใน 28 พระองค์ของราชวงศ์นั้นมาจากราชสกุลโกทั้งสิ้นหลังจากพระเจ้าดงเมียงยองเสด็จสวรรคตลงเมื่อ พ.ศ. 525 องค์ชาย แฮ ยูริ จากราชสกุลแฮพระราชโอรสองค์โตก็ได้ขึ้นครองราชย์เป็น พระเจ้ายูริ พระราชาหลังจากนั้นอีก 3 พระองค์ล้วนมาจากราชสกุลแฮทั้งสิ้นแต่เมื่อสิ้นรัชสมัย พระเจ้าโมบอน พระราชาองค์ที่ 5 ในปี พ.ศ. 596 แล้วองค์ชาย โก กุง จากราชสกุลโกจึงขึ้นครองราชย์เป็น พระเจ้าแทโจมหาราช หลังจากนั้นราชสกุลโกก็ปกครองโกคูรยอเรื่อยมาจนอาณาจักรล่มสลายลงในปี พ.ศ. 1213

หมวดหมู่:อาณาจักรโคกูรยอ
เอ็ดเวิร์ด คัลเลน

**เอ็ดเวิร์ด คัลเลน** () หรือชื่อเดิม **เอ็ดเวิร์ด แอนโทนี เมเซน** () เป็นตัวละครในชุดนิยายทไวไลท์ ประพันธ์โดยสเตฟานี เมเยอร์ ตัวละครนี้ปรากฏในนิยายเรื่อง *[[แรกรัตติกาล]]* *[[นวจันทรา]]* *[[คราสสยุมพร]]* *[[รุ่งอรุโณทัย]]* เช่นเดียวกับในภาพยนตร์ *[[แวมไพร์ ทไวไลท์]]* รวมถึงในนิยายที่ยังไม่ได้ตีพิมพ์อย่าง *[[Midnight Sun]]* ที่เป็นเรื่องเล่าในมุมมองของเอ็ดเวิร์ด เอ็ดเวิร์ดเป็นแวมไพร์ที่ตกหลุมรักและแต่งงาน ทั้งยังมีบุตรกับเบลล่า สวอน หญิงสาวมนุษย์ที่ต่อมาเลือกที่จะเป็นแวมไพร์เช่นกัน ในภาพยนตร์ *[[แวมไพร์ ทไวไลท์]]* ผู้ที่สวมบทบาทเป็นเอ็ดเวิร์ดคือ โรเบิร์ต แพตตินสัน

หมวดหมู่:ชุดนิยายทไวไลท์
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นแวมไพร์
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครที่พยายามฆ่าตัวตาย
หมวดหมู่:ตัวละครภาพยนตร์ที่ปรากฏตัวครั้งแรกในปี พ.ศ. 2551
Pidgin (แก้ความกำกวม)

**Pidgin** สามารถหมายถึง

* พิดจิน โปรแกรมรับส่งข้อความด่วน
* ภาษาพิดจิน
บ้านผีสิง

[thumb|300px|right|[บ้านวินเชสเตอร์มีสตรีเฮ้าส์ บ้านโบราณที่เชื่อว่าเป็นบ้านผีสิงที่มีชื่อเสียงในสหรัฐ]]

**บ้านผีสิง** หมายถึงบ้านหรือที่อยู่อาศัยที่เชื่อว่าเป็นที่ที่มีสิ่งลึกลับเกิดขึ้นหรือปรากฏการณ์เหนือธรรมชาติเกิดขึ้น ซึ่งอาจหมายถึง ผี วิญญาณ หรือ สิ่งชั่วร้ายอย่างปีศาจ

บ้านผีสิงมักจะเป็นที่อยู่อาศัยของวิญญาณคนตายที่อาจเคยอาศัยอยู่เดิมหรือคุ้นเคยกับสถานที่ เรื่องราวในบ้านที่เกิดขึ้นอาจจะพูดได้ว่ามีส่วนเกี่ยวข้องกับเหตุการณ์รุนแรงหรือโศกนาฏกรรม ภายในอาคารในอดีตที่ผ่านมาอย่างเช่น ฆาตกรรม การเสียชีวิตโดยอุบัติเหตุ หรือการฆ่าตัวตาย ทั้งในเรื่องไม่นานไปจนถึงในอดีตอันยาวนาน ในความเชื่อหลายวัฒนธรรมและศาสนา เชื่อว่าหลังความตายยังคงมีวิญญาณล่องลอยอยู่ ในบ้านผีสิงอาจจะมีเสียงลึกลับหรือการปรากฏตัวของผี หรือแม้กระทั่งการทำให้วัตถุ สิ่งของเคลื่อนที่

หลายตำนานเกี่ยวกับบ้านผีสิง มีปรากฏในวรรณกรรม ที่แสดงในเนื้อเรื่องของนิยายสยองขวัญหรือนิยายแนวกอธิก หรือนิยายปรากฏการณ์เหนือธรรมชาติ นักเขียนในยุคโรมันอย่าง เพลาตุส พลินิผู้ลูก และ ลูเซียน เขียนเรื่องราวเกี่ยวกับบ้านผีสิงไว้ เช่นเดียวกับวรรณกรรม อาหรับราตรี และนักเขียนรุ่นใหม่ตั้งแต่ เฮนรี เจมส์ ไปจนถึง สตีเฟน คิง ก็มีเรื่องราวที่เขียนเช่นนี้เช่นกัน ส่วนเรื่องเขียนเกี่ยวกับปราสาทและคฤหาสน์ผีสิง มีทั่วไปในวรรณกรรมกอธิก เช่นเรื่อง *[[แดร็กคูลา]]*

โครงสร้างของนิยายแนวบ้านผีสิง เป็นได้ตั้งแต่ปราสาทผีสิงเก่า ๆ ไปจนถึงบ้านนอกเมืองแบบชาวไร่ โดยบ้านเก่า ๆ มักจะใช้ในการแต่งเป็นบ้านผีสิง ส่วนบ้านผีสิงในฉบับอเมริกันที่ใช้บ้านในสไตล์วิกตอเรียน (โดยเฉพาะอย่างยิ่ง แบบเซคันด์เอมไพร์) มีที่มาจากเหตุการณ์วิกฤตการณ์ ค.ศ. 1893

## บ้านผีสิงที่มีชื่อเสียง

## อ้างอิง

หมวดหมู่:ผี
หมวดหมู่:ประเภทของบ้าน
หมวดหมู่:สถานที่อาถรรพณ์
รายชื่อตอนนินจาคาถาโอ้โฮเฮะ (มังงะ)

**รายชื่อตอนนารูโตะ** ในประเทศญี่ปุ่นได้มีการตีพิมพ์ครั้งแรกในนิตยสารการ์ตูนรายสัปดาห์ โชเน็นจัมป์ เมื่อปี พ.ศ. 2542 และในรูปแบบรวมเล่ม ตีพิมพ์โดย สำนักพิมพ์ชูเอฉะ

ส่วนในประเทศไทย นินจาคาถาโอ้โฮเฮะ ตีพิมพ์ใน หนังสือการ์ตูนรายสัปดาห์ บูม ภายใต้ลิขสิทธิ์ของบริษัท เนชั่น เอ็ดดูเทนเมนท์ และในรูปแบบรวมเล่ม ตีพิมพ์โดยสำนักพิมพ์ เนชั่น เอ็ดดูเทนเมนท์ 

## ภาคที่ 1

## ภาคที่ 2

## ภาคพิเศษ ~โฮคาเงะรุ่นที่เจ็ด และ ปวงบุปผาสีเพลิง~

## อ้างอิง
*เว็บไซต์สำนักพิมพ์ชูเอฉะ (นารูโตะ)
*เว็บไซต์สำนักพิมพ์ชูเอฉะ (นารูโตะภาคพิเศษ)
*เว็บไซต์สำนักพิมพ์ชูเอฉะ (โบรูโตะ)
*นารูโตะ (วิกิพีเดีย ภาษาอังกฤษ)

หมวดหมู่:รายชื่อตอนนารูโตะ
อัล มาร์ติโน

**อัล มาร์ติโน** (7 ตุลาคม ค.ศ. 1927 - 13 ตุลาคม ค.ศ. 2009) นักร้องและนักแสดงชาวอเมริกันเชื้อสายอิตาเลียน มีชื่อเสียงในช่วงทศวรรษ 1960 ถึงกลางทศวรรษ 1970   ผลงานเพลงที่มีชื่อเสียง เช่นเพลง "Here in My Heart", "I Love You Because", "Spanish Eyes", "Love Is Blue" และ 	"Speak Softly Love" 

อัล มาร์ติโน เดิมชื่อ **แจสเปอร์ ชินี** (Jasper Cini)  เกิดที่ฟิลาเดลเฟีย เพนซิลเวเนีย บิดามารดาอพยพมาจากมอลตาและทำงานเป็นช่างก่อสร้าง  อัล มาร์ติโน ยังเป็นที่รู้จักในชื่อ **จอห์นนี ฟอนเทน** (Johnny Fontane) เป็นตัวละครนักร้องที่สนิทสนมกับครอบครัวคอร์เลโอเน ในภาพยนตร์เรื่อง *[[เดอะก็อดฟาเธอร์]]* (1972) และ *[[เดอะก็อดฟาเธอร์ ภาค 3]]* (1990) ที่มาร์ติโนรับบท และร้องเพลงประกอบภาพยนตร์ จำนวนสามเพลง คือ "Speak Softly Love" (ภาคแรก), "I Have But One Heart" (ภาคแรก) และ "To Each His Own" (ภาคสาม)  ว่ากันว่าตัวละครนี้ถอดแบบมาจากชีวิตจริงของแฟรงก์ ซินาตรา ที่มีความเกี่ยวพันกับแก๊งมาเฟีย  และยังใกล้เคียงกับชีวิตจริงของตัวมาร์ติโนเองด้วย 

อัล มาร์ติโน เสียชีวิตเมื่อวันที่ 13 ตุลาคม ค.ศ. 2009 ด้วยวัย 82 ปี ที่บ้านพักในวัยเด็กที่สปริงฟิลด์ เพนซิลเวเนีย  ก่อนหน้าจะเสียชีวิตไม่นาน มาร์ติโนเพิ่งเสร็จจากการบันทึกเสียงอัลบัมใหม่ ชื่อ “Thank You for Being My Wife” ที่อุทิศให้กับจูดี มาร์ติโน ภรรยาของเขา

## อ้างอิง

## แหล่งข้อมูลอื่น
* เว็บทางการ 
*
* ประวัติ อัล มาร์ติโน จากไทยโพสต์

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ศิลปินสังกัดแคปิตอลเรเคิดส์
หมวดหมู่:บุคคลจากฟิลาเดลเฟีย
ฟือร์นังดู ปึไรรา

**ฟือร์นังดู ปึไรรา** (; 10 พฤษภาคม ค.ศ. 1950 – 10 กรกฎาคม ค.ศ. 1985) เป็นช่างภาพอิสระชาวดัตช์เชื้อสายโปรตุเกสที่เสียชีวิตไปพร้อมกับการอัปปางของเรือเรนโบว์วอร์เรียร์ ที่เมืองออกแลนด์ ประเทศนิวซีแลนด์ เนื่องจากถูกสายลับหน่วยอำนวยการความมั่นคงภายนอก () ของฝรั่งเศส ลอบวางระเบิด

เมื่อเดือนกรกฎาคม ค.ศ. 1985 รัฐบาลฝรั่งเศสได้เตรียมทำการทดลองระเบิดนิวเคลียร์ใต้ดินที่เกาะโมรูโรอา บริเวณเฟรนช์พอลินีเชีย  กรีนพีซได้ส่งเรือเรนโบว์วอร์เรียร์มายังน่านน้ำมหาสมุทรแปซิฟิกเพื่อประท้วง โดยเดินทางจากวานูอาตู เข้าเทียบท่าที่ออกแลนด์ เพื่อเตรียมตัวเดินทางต่อไปยังโมรูโรอา

สายลับฝรั่งเศสได้ลักลอบส่งนักประดาน้ำสองคนเข้ามาวางระเบิดใต้ท้องเรือจำนวนสองลูก บริเวณใบพัดและห้องเครื่อง หลังจากระเบิดลูกแรกทำงาน ขณะที่ลูกเรือคนอื่นพากันหนีเอาตัวรอด ปึไรราได้วิ่งกลับเข้าไปที่ห้องพักใต้ท้องเรือเพื่อขนกล้องถ่ายภาพและอุปกรณ์ออกมา เมื่อระเบิดลูกที่สองทำงาน เขาถูกแรงกระแทกหมดสติและจมน้ำเสียชีวิต 

ทางการนิวซีแลนด์ได้จับตัวสายลับฝรั่งเศสสองคน ชื่อ ดอมีนิก พรีเยอร์ (Dominique Prieur) และอาแล็ง มาฟาร์ (Alain Mafart) ขณะกำลังหลบหนีโดยปลอมตัวเป็นสามีภรรยา ใช้หนังสือเดินทางปลอมสัญชาติสวิส ส่วนสายลับคนอื่นล้วนหลบหนีไปได้ สายลับทั้งสองถูกดำเนินคดีข้อหาฆาตกรรม ถูกตัดสินจำคุกสิบปี แต่รัฐบาลฝรั่งเศสได้ใช้อิทธิพลต่อรองให้ส่งตัวกลับมารับโทษในฝรั่งเศส และได้รับอิสรภาพ พร้อมกับการเลื่อนยศในเวลาต่อมา

ยี่สิบปีหลังเหตุการณ์วินาศกรรม พลเรือเอก ปีแยร์ ลาก็อสต์ หัวหน้าหน่วยอำนวยการความมั่นคงภายนอก ผู้รับผิดชอบปฏิบัติการ ได้ออกมาเปิดเผยว่า ปฏิบัติการนี้มีชื่อว่า "ปฏิบัติการซาตาน" () ได้รับความเห็นชอบและอนุมัติจากนายฟร็องซัว มีแตร็อง ประธานาธิบดีฝรั่งเศส และกล่าวว่าปฏิบัติการครั้งนี้มีเป้าหมายเพียงเพื่อให้เรือเรนโบว์วอร์เรียร์เสียหายจนใช้การไม่ได้ ไม่ได้ต้องการสังหารชีวิตผู้ใด


CharlotteRhodes9Oct1979.jpg|*Charlotte Rhodes* (1979)
Luigi Nono (1979).jpg|Luigi Nono (1979)
Boutros Boutros-Ghali (1980).jpg|Boutros Boutros-Ghali (1980) 
Blokkade kerncentrale Dodewaard door leden aktiegroep Breek Atoomketen Nederland, Bestanddeelnr 930-8444.jpg|Dodewaard (1980)


## อ้างอิง

หมวดหมู่:นักถ่ายภาพชาวดัตช์
หมวดหมู่:ชาวดัตช์เชื้อสายโปรตุเกส
หมวดหมู่:เหยื่อฆาตกรรม
หมวดหมู่:เสียชีวิตจากการจมน้ำ
หมวดหมู่:บุคคลจากเขตวีลาเรียล
คลองอนุศาสนนันท์

**คลองอนุศาสนนันท์** หรือ **คลองชัยนาท-ป่าสัก** บ้างก็เรียก **คลองหนึ่งซ้ายเก้าขวา** เป็นคลองชลประทานที่ขุดขึ้นเพื่อผันน้ำจากแม่น้ำเจ้าพระยาไปยังแม่น้ำป่าสัก บริเวณเหนือเขื่อนพระราม 6 ก่อสร้างขึ้นหลังจากที่เขื่อนเจ้าพระยาก่อสร้างแล้วเสร็จในปี พ.ศ. 2500 โดยเป็นส่วนหนึ่งของโครงการเจ้าพระยาใหญ่ ในปี พ.ศ. 2495 โดยก่อสร้างพร้อมกับคลองชัยนาท-อยุธยา แล้วเสร็จเมื่อปี พ.ศ. 2505 สามารถส่งน้ำได้ปริมาณสูงสุด 210 ลูกบาศก์เมตรต่อวินาที

คลองอนุศาสนนันท์ แยกจาก แม่น้ำเจ้าพระยา บริเวณประตูระบายน้ำมโนรมย ตำบลวัดโคก อำเภอมโนรมย์ จังหวัดชัยนาท ก่อนจะไหลลงถึงบริเวณคลองอู่ตะเภา ตำบลอู่ตะเภา อำเภอมโนรมย์ แล้วผ่านสะพานเบี่ยง ตำบลเสือโฮก อำเภอเมืองชัยนาท ก่อนเข้าสู่ อำเภอตาคลี จังหวัดนครสวรรค์ อำเภอบ้านหมี่ อำเภอโคกสำโรง อำเภอเมืองลพบุรี จังหวัดลพบุรี เข้าสู่ อำเภอหนองโดน อำเภอพระพุทธบาท อำเภอบ้านหมอ จังหวัดสระบุรี บรรจบกับแม่น้ำป่าสักที่ ตำบลท่าหลวง อำเภอท่าเรือ จังหวัดพระนครศรีอยุธยา มีความยาวทั้งสิ้น 134 กิโลเมตร

บางช่วงของคลองอนุศาสนนันท์จะมีทางหลวงแผ่นดินหมายเลข 3196 ขนานทางด้านทิศตะวันตกของคลอง ตั้งแต่ถนนพหลโยธิน ตำบลดงพลับ อำเภอตาคลี จังหวัดนครสวรรค์ ถึงถนนพระโหราธิบดี เขตเทศบาลเมืองลพบุรี จังหวัดลพบุรี และทางหลวงแผ่นดินหมายเลข 3048 ตั้งแต่ ตำบลท่าลาน อำเภอบ้านหมอ จังหวัดสระบุรี ลงมาถึงถึงแยกสะพานชลประทานที่ 12 ตำบลบ้านครัว อำเภอบ้านหมอ จังหวัดสระบุรี

## อ้างอิง

หมวดหมู่:คลองในจังหวัดชัยนาท
หมวดหมู่:คลองในจังหวัดนครสวรรค์
หมวดหมู่:คลองในจังหวัดลพบุรี
หมวดหมู่:คลองในจังหวัดสระบุรี
หมวดหมู่:คลองในจังหวัดพระนครศรีอยุธยา
หมวดหมู่:อำเภอมโนรมย์
หมวดหมู่:อำเภอเมืองชัยนาท
หมวดหมู่:อำเภอตาคลี
หมวดหมู่:อำเภอบ้านหมี่
หมวดหมู่:อำเภอโคกสำโรง
หมวดหมู่:อำเภอเมืองลพบุรี
หมวดหมู่:อำเภอหนองโดน
หมวดหมู่:อำเภอพระพุทธบาท
หมวดหมู่:อำเภอบ้านหมอ
หมวดหมู่:อำเภอท่าเรือ
อิสติกลาล มาร์เชอ

**อิสติกลาล มาร์เชอ** ( มีความหมายว่า "มาร์ชเอกราช") เป็นชื่อของเพลงชาติของสาธารณรัฐตุรกี ซึ่งได้รับการยอมรับอย่างเป็นทางการเมื่อวันที่ 12 มีนาคม ค.ศ. 1921 อันเป็นเวลาสองปีครึ่งก่อนหน้าการสถาปนาสาธารณรัฐในวันที่ 29 ตุลาคม ค.ศ. 1923 ประพันธ์คำร้องโดย เมห์เหม็ด อากีฟ เอร์ซอย (Mehmet Akif Ersoy) ทำนองโดย ออสมัน เซกี อืนเกอร์ (Osman Zeki Üngör) 

บทเพลงนี้มักมีการบรรเลงอยู่เสมอในรัฐพิธี พิธีการทางทหาร การแข่งขันกีฬา และพิธีการในสถานศึกษา

จากเนื้อเพลงที่มีอยู่ทั้งหมด 10 บท มีเฉพาะสองบทแรกเท่านั้นที่มีการขับร้องอยู่เสมอ พร้อมกับการแสดงอาการยืนตรง สงบนิ่ง เพื่อแสดงความเคารพ  เนื้อเพลงชาติเหล่านี้มักมีการนำไปใส่กรอบภาพประดับไว้บนกำแพงเหนือกระดานดำในห้องเรียนของโรงเรียนรัฐบาลและโรงเรียนเอกชนในประเทศตุรกี โดยประดับร่วมกับธงชาติตุรกี ภาพถ่ายของมุสตาฟา เคมาล อตาเติร์ก (Mustafa Kemal Atatürk) บิดาผู้ก่อตั้งสาธารณรัฐตุรกี และสำเนาของสุนทรพจน์ที่มีชื่อเสียงที่สุดของอาตาเติร์กซึ่งมีถึงเยาวชนของชาติ

บทเพลงดังกล่าวยังได้รับการยอมรับว่าเป็นเพลงชาติของประเทศสาธารณรัฐตุรกีแห่งนอร์เทิร์นไซปรัสอีกชาติหนึ่ง ทำนองเดียวกันกับการยอมรับเพลงชาติกรีซเป็นเพลงชาติของประเทศไซปรัสซึ่งอยู่ทางตอนใต้ของเกาะแห่งนี้

อนึ่ง เนื้อร้องของเพลงอิสติกลาล มาร์ชี ยังได้เคยนำลงตีพิมพ์ในธนบัตรตุรกีราคา 100 ลีรา ระหว่างปี ค.ศ. 1983-1989

## ประวัติ

## เนื้อร้อง

## สื่อ

## อ้างอิง

## แหล่งข้อมูลอื่น
* ฟังเพลงชาติที่มีคำบรรยาย
* Türk İstiklal Marşı Listen Online 
* History of the Turkish National Anthem 
* Vocal of the İstiklâl Marşı in Ogg Vorbis 
* İstiklâl Marşı - MIDI version 

หมวดหมู่:สัญลักษณ์ของประเทศตุรกี
หมวดหมู่:เพลงชาติ
ทางหลวงแผ่นดินหมายเลข 3196

**ทางหลวงแผ่นดินหมายเลข 3196** (สายดงพลับ–เจ้าปลุก) เป็นถนนแอสฟัลต์คอนกรีตขนาด 2 ช่องจราจร แยกจาก ถนนพหลโยธิน บริเวณสามแยกสะพานเบี่ยง ตำบลเสือโฮก อำเภอเมืองชัยนาท จังหวัดชัยนาท ขนานไปกับ คลองอนุศาสนนันท์ ทางทิศตะวันตก ผ่าน อำเภอบ้านหมี่  อำเภอเมืองลพบุรี จังหวัดลพบุรี ถึงถนนพระโหราธิบดี เขตเทศบาลเมืองลพบุรี จากนั้นจะเลียบคลองชลประทานลพบุรี-บางปะหัน เข้าสู่ อำเภอบ้านแพรก อำเภอมหาราช จังหวัดพระนครศรีอยุธยา สิ้นสุดเส้นทาง บรรจบกับทางหลวงแผ่นดินหมายเลข 3267 และทางหลวงแผ่นดินหมายเลข 347 ที่ สี่แยกเจ้าปลุก อำเภอมหาราช ระยะทาง 105.736 กิโลเมตร

ทางหลวงแผ่นดินหมายเลข 3196 มีความสำคัญในการเชื่อมต่อระหว่างจังหวัดชัยนาท ลพบุรี และพระนครศรีอยุธยา โดยเป็นเส้นทางที่ช่วยอำนวยความสะดวกในการขนส่งสินค้าและการเดินทางของประชาชนในพื้นที่เส้นทางนี้ อีกทั้งยังเป็นทางเลือกสำรองสำหรับการเดินทางทดแทนถนนสายหลักในบางช่วง อีกทั้งยังมีภูมิทัศน์สองข้างทางที่ส่วนใหญ่เป็นพื้นที่เกษตรกรรมและชุมชนท้องถิ่น ทำให้เส้นทางนี้มีบทบาทสำคัญในการส่งเสริมเศรษฐกิจของชุมชนโดยรอบ นอกจากนี้ ทางหลวงหมายเลข 3196 ยังเชื่อมต่อกับเส้นทางหลวงสายอื่น ๆ อย่างมีประสิทธิภาพ ส่งผลให้เครือข่ายถนนในภาคกลางของประเทศไทยมีความสมบูรณ์และยืดหยุ่นมากขึ้น

## รายชื่อทางแยก

## แหล่งข้อมูลอื่น
* ระบบสารสนเทศโครงข่ายทางหลวง 

3196
4-3196
หมวดหมู่:ถนนในจังหวัดชัยนาท
หมวดหมู่:ถนนในจังหวัดนครสวรรค์
หมวดหมู่:ถนนในจังหวัดลพบุรี
หมวดหมู่:ถนนในจังหวัดพระนครศรีอยุธยา
ทรู (เพลงสปานเดาบัลเลต์)

"**ทรู**" (True) เป็นเพลงของสปานเดาบัลเลต์ ในปี 1983 จากอัลบั้ม *[[ทรู (อัลบั้มสปานเดาบัลเลต์)|ทรู]]* มีรูปแบบเป็นเพลงบัลลาดอาร์แอนด์บีที่มีจังหวะช้า ๆ  ผู้เขียนเพลงนี้โดย แกรี เคมพ์ ออกครั้งแรกเมื่อ ค.ศ. 1983 ติดอันดับ 1 ทั้งในสหรัฐอเมริกาและสหราชอาณาจักร หลังจากนั้นถูกนำมาทำใหม่หลายเวอร์ชัน 

## รายชื่อเพลง
# "True" – 5:34
# "Gently" – 4:01

## คัฟเวอร์ และ แซมเปลอร์
ตัวอย่างเพลงที่มีการนำบางส่วนของเพลงทรูมาใช้
* เพลง Set Adrift On Memory Bliss ของ P.M. Dawn
* เพลง Be There ของ Silkk The Shocker
* เพลง Continue to Roll ของ Z-Ro
* เพลง I Want You ของ Lloyd
* เพลง N' Dey Say ของ Nelly

## อ้างอิง

หมวดหมู่:ซิงเกิลในปี พ.ศ. 2526
หมวดหมู่:เพลงของสปานเดาบัลเลต์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
แยกเจ้าปลุก

**สี่แยกเจ้าปลุก** ตั้งอยู่บนจุดตัดของทางหลวงแผ่นดินหมายเลข 3196 (ลพบุรี-บางปะหัน), ทางหลวงแผ่นดินหมายเลข 3267 (อ่างทอง-ท่าเรือ) และ ทางหลวงแผ่นดินหมายเลข 347 (ลพบุรี-บางปะหัน) ที่ตำบลเจ้าปลุก อำเภอมหาราช จังหวัดพระนครศรีอยุธยา มีสะพานข้ามคลองชลประทาน ลพบุรี-บางปะหัน อยู่บริเวณทางแยกด้านทิศตะวันออก ในแนวถนนสายอ่างทอง-ท่าเรือ

เจ้าปลุก
เจ้าปลุก
คลองมหาราช

**คลองมหาราช** หรือ **คลองชัยนาท-อยุธยา** เป็นคลองชลประทานในโครงการเจ้าพระยาใหญ่ แยกจากแม่น้ำเจ้าพระยาบริเวณเหนือเขื่อนเจ้าพระยาฝั่งตะวันออก อำเภอสรรพยา จังหวัดชัยนาท ขนานไปกับแม่น้ำเจ้าพระยา ผ่านอำเภออินทร์บุรี อำเภอเมืองสิงห์บุรี อำเภอพรหมบุรี จังหวัดสิงห์บุรี อำเภอไชโย อำเภอเมืองอ่างทอง อำเภอป่าโมก จังหวัดอ่างทอง อำเภอบางปะหัน สิ้นสุดที่จังหวัดพระนครศรีอยุธยาบริเวณภูเขาทอง รวมระยะทาง 120.394 กิโลเมตร สามารถส่งน้ำได้ปริมาณสูงสุด 75 ลูกบาศก์เมตรต่อวินาที ก่อสร้างแล้วเสร็จเมื่อปี พ.ศ. 2509 อยู่ในความดูแลของโครงการส่งน้ำและบำรุงรักษามหาราช กรมชลประทาน กระทรวงเกษตรและสหกรณ์

หมวดหมู่:คลองในจังหวัดชัยนาท
หมวดหมู่:คลองในจังหวัดสิงห์บุรี
หมวดหมู่:คลองในจังหวัดอ่างทอง
หมวดหมู่:คลองในอำเภอพระนครศรีอยุธยา
หมวดหมู่:อำเภอสรรพยา
หมวดหมู่:อำเภออินทร์บุรี
หมวดหมู่:อำเภอเมืองสิงห์บุรี
หมวดหมู่:อำเภอพรหมบุรี
หมวดหมู่:อำเภอไชโย
หมวดหมู่:อำเภอเมืองอ่างทอง
หมวดหมู่:อำเภอป่าโมก
หมวดหมู่:อำเภอบางปะหัน
ทาเลีย ไชร์

**ทาเลีย ไชร์** ()  มีชื่อเดิมว่า **ทาเลีย โรส คอปโปลา** ()  นักแสดงชาวอเมริกันเชื้อสายอิตาเลียน

ทาเลีย คอปโปลา เป็นบุตรสาวของอิตาเลีย คอปโปลา (เพนนินโน) กับคาร์ไมน์ คอปโปลา นักประพันธ์และเรียบเรียงเพลง เป็นน้องสาวของฟรานซิส ฟอร์ด คอปโปลา ผู้กำกับภาพยนตร์ชื่อดัง และเป็นอาของนิโคลัส เคจ โซเฟีย คอปโปลา และโรมัน คอปโปลา   เธอแต่งงานสองครั้ง กับเดวิด ไชร์ นักแต่งเพลง มีบุตรหนึ่งคน และกับแจค ชวาร์ตซแมน ผู้อำนวยการสร้างภาพยนตร์ มีบุตรสองคนเป็นนักแสดงและนักดนตรี คือ เจสัน ชวาร์ตซแมน และโรเบิร์ต ชวาร์ตซแมน และมีลูกติดของสามี คือ จอห์น ชวาร์ตซแมน ผู้กำกับภาพ และสเตฟานี ชวาร์ตซแมน

ทาเลีย ไชร์ มีผลงานแสดงที่เป็นที่รู้จัก จากบทคอนนี คอร์เลโอเน ลูกสาวตระกูลคอร์เลโอเน ที่มีบทบาทสำคัญในภาพยนตร์ชุดเดอะก็อดฟาเธอร์ทั้งสามภาค   นอกนั้นยังรับบทเป็น เอเดรียน เพนนินโน (ใช้นามสกุลเดียวกับนามสกุลเดิมของมารดา)  ภรรยาของร็อกกี บัลโบ (รับบทโดยซิลเวสเตอร์ สตอลโลน) นักมวยรุ่นเฮฟวีเวทในภาพยนตร์ชุด ร็อกกี 5 ภาค (ยกเว้นภาคที่หก ที่ไม่ได้ร่วมแสดงเนื่องจากปัญหาเรื่องสัญญาจากต้นสังกัด แต่ได้ใช้ภาพฟุตเตจจากการถ่ายทำภาคก่อนมาใช้) 

## อ้างอิง

## แหล่งข้อมูลอื่น
*

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:บุคคลจากรัฐนิวยอร์ก
อนุสัญญาว่าด้วยอาวุธเคมี

[thumb|280px |ทหารแคนาดาที่ถูกรมด้วย[แก๊สมัสตาร์ดในสงครามโลกครั้งที่หนึ่ง]]
**อนุสัญญาว่าด้วยอาวุธเคมี** () คือความตกลงการควบคุมอาวุธที่ห้ามการผลิต, การสะสม และการใช้อาวุธเคมี

:**ชื่อเต็ม:** “*Convention on the Prohibition of the Development, Production, Stockpiling and Use of Chemical Weapons and on their Destruction*”

:**ภาษาไทย:** “*อนุสัญญาว่าด้วยการห้ามการพัฒนา, การผลิต, การสะสม และ การใช้อาวุธเคมี และการทำลายอาวุธดังว่า*”

ข้อตกลงปัจจุบันได้รับการบริหารโดยองค์การเพื่อการห้ามอาวุธเคมี (OPCW) ซึ่งเป็นองค์กรอิสระที่มักจะเข้าใจผิดกันว่าเป็นส่วนหนึ่งของสหประชาชาติ

ในเดือนพฤษภาคม ค.ศ. 2009 ภาคีอนุสัญญาประกอบด้วยสมาชิก 188 ประเทศ และอีกสองประเทศลงนาม แต่ยังมิได้อนุมัติอนุสัญญา

## อ้างอิง

## ดูเพิ่ม
* สงครามเคมี 
* องค์การห้ามอาวุธเคมี

หมวดหมู่:ตราสารสิทธิมนุษยชน
หมวดหมู่:สนธิสัญญา
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:สนธิสัญญาไม่แพร่ขยาย
หมวดหมู่:อนุสัญญา
หมวดหมู่:สนธิสัญญาในคริสต์ศตวรรษที่ 20
หมวดหมู่:อาวุธเคมี
หมวดหมู่:สงครามเคมี
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
องค์การทรัพย์สินทางปัญญาแห่งโลก

**องค์การทรัพย์สินทางปัญญาแห่งโลก** (, ) เป็นหนึ่งในองค์การเฉพาะทางของสหประชาชาติ องค์การได้รับการก่อตั้งขึ้นในปี ค.ศ. 1967 “*เพื่อส่งเสริมกิจการทางสร้างสรรค์, เพื่อสนับสนุนการพิทักษ์[[ทรัพย์สินทางปัญญา]]ไปทั่วโลก*”

ในปัจจุบันองค์การที่มีสมาชิก 184 ประเทศ บริหารสนธิสัญญาสากล 24 ฉบับ โดยมีสำนักงานกลางอยู่ที่กรุงเจนีวาในสวิตเซอร์แลนด์

สมาชิกเกือบทุกชาติของสหประชาชาติรวมทั้งสันตะสำนักเป็นสมาชิกขององค์การ

## อ้างอิง

## ดูเพิ่ม
* ทรัพย์สินทางปัญญา 

## แหล่งข้อมูลอื่น

* 
** List of member states

หมวดหมู่:การค้าระหว่างประเทศ

หมวดหมู่:องค์การที่ก่อตั้งในปี พ.ศ. 2510
หมวดหมู่:สำนักงานสิทธิบัตร
หมวดหมู่:องค์การกฎหมายสิทธิบัตร
หมวดหมู่:ทบวงการชำนัญพิเศษแห่งสหประชาชาติ
คาร์ไมน์ คอปโปลา

**คาร์ไมน์ คอปโปลา** ()  เป็นนักประพันธ์เพลง นักแต่งเพลงประกอบภาพยนตร์ เรียบเรียงเสียงประสาน และผู้อำนวยเพลง

คอปโปลาเกิดที่นิวยอร์ก สหรัฐอเมริกา เป็นบุตรของมารี นาซา และอะกอสติโน คอปโปลา ชาวอิตาเลียนอพยพ เขาแต่งงานกับอิตาเลีย เพนนิโน มีบุตร 3 คน คือ ออกัสต์ คอปโปลา (เป็นพ่อของนิโคลัส เคจ) ฟรานซิส ฟอร์ด คอปโปลา และทาเลีย คอปโปลา  เป็นปู่/ตา ของนิโคลัส เคจ โรมัน คอปโปลา โซเฟีย คอปโปลา เจสัน ชวาร์ตซแมน และโรเบิร์ต ชวาร์ตซแมน

คาร์ไมน์ คอปโปลามีชื่อเสียงจากผลงานแต่ง และอำนวยเพลงประกอบภาพยนตร์ *[[เดอะก็อดฟาเธอร์]]* (1972) และ *[[เดอะก็อดฟาเธอร์ ภาค 2]]* (1974) ผลงานกำกับของฟรานซิส ฟอร์ด คอปโปลา ลูกชายคนกลาง  ดนตรีประกอบภาพยนตร์สองเรื่องนี้เป็นผลงานร่วมกับนิโน โรตา และได้รับการเสนอชื่อเข้าชิงรางวัลออสการ์ สาขาดนตรีประกอบภาพยนตร์   เขายังเป็นผู้แต่งดนตรีประกอบภาพยนตร์ *[[เดอะก็อดฟาร์เธอร์ ภาค 3]]* (1990) รวมทั้งเพลงประกอบภาพยนตร์ "Promise Me You'll Remember" ขับร้องโดยแฮร์รี คอนนิก จูเนียร์ ที่ได้รับการเสนอชื่อเข้าชิงรางวัลออสการ์และรางวัลลูกโลกทองคำ   นอกจากนี้ยังเป็นผู้แต่งดนตรีประกอบภาพยนตร์ *[[Apocalypse Now]]* (1979), *The Outsiders* (1983) และ *New York Stories* (1989) ที่ฟรานซิสกำกับอีกด้วย

คาร์ไมน์ คอปโปลา เสียชีวิตในวัย 80 ปีเมื่อวันที่ 26 เมษายน ค.ศ. 1991 ที่นอร์ทริดจ์ แคลิฟอร์เนีย ด้วยอาการของโรคหัวใจ  ฟรานซิส ฟอร์ด คอปโปลา ให้สัมภาษณ์ภายหลังจากคาร์ไมน์เสียชีวิตว่า คาร์ไมน์เสียชีวิตด้วยอาการของโรคหัวใจ หลังจากที่เพลง "Promise Me You'll Remember" ได้รับการเสนอชื่อเข้าชิงรางวัลออสการ์ 

## อ้างอิง

## แหล่งข้อมูลอื่น
*

หมวดหมู่:นักแต่งเพลงชาวอเมริกัน
หมวดหมู่:นักประพันธ์ดนตรีประกอบภาพยนตร์
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:วาทยกร
หมวดหมู่:บุคคลจากแมนแฮตตัน
หมวดหมู่:เสียชีวิตจากภาวะหัวใจล้มเหลว
ทุย

**ทุย** อาจหมายถึง
* มะพร้าวทุย คือ ผลมะพร้าวที่เจริญเติบโตไปจนไม่มีน้ำและเนื้อ น้ำหนักเบา ไม่สามารถสามารถนำไปประกอบอาหารได้ ลักษณะผลกลมรี กะลาลีบ สามารถนำไปผ่านครึ่งทำอุปกรณ์ที่เรียกว่ากราดวง
* ควายทุย คือ กระบือที่มีเขาหงิกหรือสั้น * ทุย คือ อภิษฎา เครือคงคา นักแสดงชาวไทย
โบคุวะคุมะ

***โบคุวะคุมะ*** () เป็นผลงานซิงเกิลภาษาญี่ปุ่นที่ 17 (จากทั้งหมด 24 ซิงเกิล) ของฮิคารุ อุทาดะ วางจำหน่ายในวันที่ 22 พฤศจิกายน พ.ศ. 2549 ใช้เป็นเพลงประกอบรายการเด็กในญี่ปุ่นที่ชื่อว่า "มินนะ โนะ อุตะ"
## รายการเพลง
# *Boku wa Kuma*
# *Boku wa Kuma* (Original Karaoke)

## ชาร์ต
### ออริกอนชาร์ต

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
โซเฟีย คอปโปลา

**โซเฟีย คาร์มินา คอปโปลา** () เป็นนักเขียนบท ผู้กำกับ และผู้อำนวยการสร้างภาพยนตร์ชาวอเมริกัน เป็นอดีตนักแสดง  เป็นผู้กำกับภาพยนตร์สตรีคนที่สาม และสตรีชาวอเมริกันคนแรกที่ได้รับการเสนอชื่อเข้าชิงรางวัลออสการ์ สาขาผู้กำกับภาพยนตร์ยอดเยี่ยม จากเรื่อง *[[Lost in Translation]]* (2003) ต่อจากลินา เวิร์ทมูลเลอร์ (ชาวอิตาเลียน-สวิส ปี 1975 จากเรื่อง *[[Seven Beauties]]*) และเจน แคมเปียน (ชาวนิวซีแลนด์ ปี 1993 จากเรื่อง *[[The Piano]]*)

โซเฟีย คอปโปลาเกิดที่นิวยอร์ก เป็นบุตรคนสุดท้องของฟรานซิส ฟอร์ด คอปโปลา และเอเลนอร์ คอปโปลา จบการศึกษาด้านการออกแบบเสื้อผ้า และเคยเปิดบริษัทผลิตเสื้อผ้า "Milkfed" วางจำหน่ายเฉพาะในประเทศญี่ปุ่น

## ผลงานแสดง
โซเฟียปรากฏตัวในภาพยนตร์หลายเรื่องของบิดาตั้งแต่เด็ก โดยในเรื่อง *[[เดอะก็อดฟาเธอร์]]* (1972) ขณะยังเป็นทารก รับบทเป็นแอนโทนี ลูกชายของไมเคิล คอร์เลโอเน (อัล ปาชิโน) ในฉากรับศีลจุ่ม  ในเรื่อง *[[Peggy Sue Got Married]]* (1986) รับบทเป็นน้องสาวของเพ็กกี ซู (แคทลีน เทอร์เนอร์)  

ในปี 1990 เธอรับบทเป็น มาเรีย คอร์เลโอเน ตัวเอกใน *[[เดอะก็อดฟาเธอร์ ภาค 3]]*  โดยรับบทนี้แทนวิโนนา ไรเดอร์ ที่ต้องถอนตัวเนื่องจากอาการป่วย เนื่องจากบทนี้เป็นบทสำคัญ และเธอขาดประสบการณ์ด้านแสดง ทำให้ถูกวิพากษ์วิจารณ์ว่าทำให้ภาพยนตร์เรื่องนี้อ่อนด้อย  และได้รับรางวัลราสเบอร์รี สาขานักแสดงประกอบหญิงยอดแย่ และสาขานักแสดงหน้าใหม่ยอดแย่ ประจำปี 1990 

นอกเหนือจากผลงานที่บิดาเป็นผู้กำกับแล้ว เธอยังรับบทเล็ก ในภาพยนตร์อีกหลายเรื่อง เช่น *[[Frankenweenie]]* (1984) ของทิม เบอร์ตัน, *Inside Monkey Zetterland* (1992), *[[Star Wars Episode I]]* (1999) ของจอร์จ ลูคัส  และในมิวสิกวิดีโอหลายเรื่องที่กำกับโดยสไปค์ จอนซ์ อดีตสามี

## ผลงานเขียนบทและกำกับภาพยนตร์
โซเฟีย คอปโปลาเป็นผู้เขียนบทภาพยนตร์เรื่อง *New York Stories* (1989) เป็นภาพยนตร์สั้นสามเรื่องที่กำกับโดยวูดดี อัลเลน มาร์ติน สกอร์เซซี และฟรานซิส ฟอร์ด คอปโปลา โดยเธอเป็นผู้เขียนบทตอน "Life Without Zoe" ร่วมกับบิดา

เธอมีผลงานเขียนบทและกำกับภาพยนตร์มาแล้ว 5 เรื่อง ได้แก่ *Lick the Star* (1998), *The Virgin Suicides* (1999), *Lost in Translation* (2003), *Marie Antoinette* (2006) และ *Somewhere* (2010)   โดยเรื่อง *Lost in Translation* นำแสดงโดยบิล เมอร์เรย์และสกาเล็ต โยแฮนสัน เนื้อเรื่องเกี่ยวกับชาวอเมริกันที่ใช้ชีวิตอยู่ในโตเกียว และพบกับความแปลกแยกทางวัฒนธรรม ภาษา และอุปสรรคในติดต่อสื่อสาร  เธอเขียนบทภาพยนตร์เรื่องนี้จากประสบการณ์จริง ที่เคยใช้ชีวิตอยู่ในญี่ปุ่นคนเดียวหลังจากเรียนจบ    ภาพยนตร์ได้รับคำชื่นชม ได้รับการเสนอชื่อเข้าชิง 17 รางวัล จากสามสถาบันหลัก คือรางวัลออสการ์ รางวัลลูกโลกทองคำ และรางวัลบาฟตา 

## อ้างอิง

## แหล่งข้อมูลอื่น

* 
* Milk fed. - Coppola's Japanese fashion label
* Sofia Mini - Coppola's Canned Wine
* 
* 

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:บุคคลจากนครนิวยอร์ก
หมวดหมู่:บุคคลจากลอสแอนเจลิส
หมวดหมู่:ผู้กำกับหญิง
จดหมายเหตุวันวลิต

**จดหมายเหตุวันวลิต** เป็นจดหมายเหตุที่เกี่ยวข้องกับเหตุการณ์สมัยกรุงศรีอยุธยา แต่งขึ้นด้วยภาษาฮอลันดาโดยนายเยเรเมียส ฟาน ฟลีต (Jeremais van Vliet) ชาวฮอลันดา เมื่อปี พ.ศ. 2183  โดยใช้ชื่อหนังสือว่า "The historical account of the war of Succession following the death of King Pra Interajasia, 22nd King of Ayuthian Dynasty" หนังสือเล่มนี้ได้หายสาบสูญไป จนกระทั่ง ภายหลังสงครามโลกครั้งที่สองหนังสือเล่มนี้จึงถูกค้นพบโดยศาสตราจารย์เซอิชิ อิวาโอะ (Seiichi Iwao) จากมหาวิทยาลัยโตเกียว

หนังสือเล่มนี้ได้แปลเป็นภาษาอื่น ๆ อีกหลายภาษา เช่น ภาษาฝรั่งเศส ภาษาอังกฤษ สำหรับภาษาไทยนั้น สมเด็จพระเจ้าบรมวงศ์เธอ กรมพระยาดำรงราชานุภาพโปรดให้ขุนวิจิตรมาตรา (สง่า กาญจนาคพันธุ์) แปลจากฉบับภาษาอังกฤษและโปรดให้ใช้ชื่อภาษาไทยว่า "จดหมายเหตุวันวลิต" ซึ่งแผลงมาจากนามผู้แต่งหนังสือ เพื่อให้ง่ายต่อการจดจำ ในครั้งนั้นขุนวิจิตรมาตราแปลไม่จบเรื่องเนื่องจากติดงานอย่างอื่น แต่ก็ได้มีการตีพิมพ์ฉบับแปลดังกล่าวอยู่ 2 ครั้งในปี พ.ศ. 2477 และ พ.ศ. 2490 ต่อมาในปี พ.ศ. 2507 กองวรรณคดีและประวัติศาสตร์ กรมศิลปากร จึงมอบหมายให้นางสาวนันทา สุตกุล แปลจดหมายเหตุวันวลิตเป็นภาษาไทยตั้งแต่ต้นจนจบ  และได้ขอให้นางชูศรี สวัสดิสงคราม หัวหน้าแผนกหนังสือตัวพิมพ์ กองหอสมุดแห่งชาติ ซึ่งเคยดำรงตำแหน่งหัวหน้าแผนกแปล กองวรรณคดีและประวัติศาสตร์ ช่วยตรวจทานแก้ไข ก่อนจะตีพิมพ์เผยแพร่ครั้งแรกในปีเดียวกันนั้นเอง

เนื้อหาของจดหมายเหตุวันวลิตกล่าวถึงเหตุการณ์ในช่วงปลายแผ่นดินสมเด็จพระเจ้าทรงธรรมจนถึงต้นแผ่นดินสมเด็จพระเจ้าปราสาททอง

## อ้างอิง

* 
*ภาวรรณ เรืองศิลป์. (2557). ''งานพรรณาการเดินทางว่าด้วยราชอาณาจักรสยามโดยชาวฮอลันดาในคริสต์ศตวรรษที่ 17''. โครงการวิจัย. กรุงเทพฯ: ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย. ออนไลน์. 

หมวดหมู่:วรรณกรรมสมัยกรุงศรีอยุธยา
หมวดหมู่:พงศาวดารกรุงศรีอยุธยา
หมวดหมู่:วรรณกรรมแปล
วันวลิต
โจ ค็อกเกอร์

**จอห์น โรเบิร์ต "โจ" ค็อกเกอร์, โอบีอี** () (20 พฤษภาคม ค.ศ. 1944 - 22 ธันวาคม ค.ศ. 2014) เป็นนักร้องชาวอังกฤษแนวร็อก/บลูส์ ที่โด่งดังในคริสต์ทศวรรษ 1960 กับเสียงร้องห้าว ๆ กับท่าทางเฉพาะขณะแสดงและเขายังมีเพลงทำใหม่ที่โด่งดังหลายเพลง โดยเฉพาะอย่างยิ่งเพลงของเดอะบีตเทิลส์ เขายังได้รับรางวัลหลายรายวัล รวมถึงรางวัลแกรมมี่ในปี ค.ศ. 1983 จากเพลง "Up Where We Belong" ที่ร้องกับเจนนิเฟอร์ วอร์นส

## ผลงาน
### สตูดิโออัลบั้ม
**[[With a Little Help from My Friends (album)|With a Little Help from My Friends]]* (1969)
**[[Joe Cocker!]]* (1969)
**[[Joe Cocker (1972 album)|Joe Cocker]]* (also known as *Something to Say*) (1972/1973)
**[[I Can Stand a Little Rain]]* (1974)
**[[Jamaica Say You Will]]* (1975)
**[[Stingray (album)|Stingray]]* (1976)
**[[Luxury You Can Afford]]* (1978)
**[[Sheffield Steel]]* (1982)
**[[Civilized Man]]* (1984)
**[[Cocker (album)|Cocker]]* (1986)
**[[Unchain My Heart (album)|Unchain My Heart]]* (1987)
**[[One Night of Sin]]* (1989)
**[[Night Calls (album)|Night Calls]]* (1991/US: 1992)
**[[Have a Little Faith]]* (1994)
**[[Organic (Joe Cocker album)|Organic]]* (1996)
**[[Across from Midnight]]* (1997)
**[[No Ordinary World]]* (1999/US: 2000)
**[[Respect Yourself (album)|Respect Yourself]]* (2002)
**[[Heart & Soul (album)|Heart & Soul]]* (2004/US: 2005)
**[[Hymn for My Soul]]* (2007/US: 2008)

หมวดหมู่:นักร้องอังกฤษ
หมวดหมู่:นักแสดงอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากเชฟฟีลด์
หมวดหมู่:ชาวอังกฤษในสหรัฐ
หมวดหมู่:ผู้ได้รับเครื่องราชอิสริยาภรณ์โอบีอี‎
ทาบอ อึมแบกี

**ทาบอ อึมวูเยลวา อึมแบกี** (กโฮซา: ) เกิดวันที่ 18 มิถุนายน ค.ศ. 1942 เป็นนักการเมืองชาวแอฟริกาใต้ซึ่งได้ดำรงตำแหน่งประธานาธิบดีแห่งสาธารณรัฐแอฟริกาใต้ยุคหลังการแบ่งแยกสีผิว ติดต่อกัน 2 สมัย นับแต่ 14 มิถุนายน ค.ศ. 1999 จนถึง 24 กันยายน ค.ศ. 2008

ผลการบริหารรัฐบาลของเขาได้รับการวิจารณ์ผสมกันไป เช่น มีการเกื้อหนุนพรรคพวกมาก มีการทุจริตมาก มีการเติบโตทางเศรษฐกิจที่ดี และนโยบายต่างประเทศที่ประสบความสำเร็จ (โดยเฉพาะกับซิมบับเว) แต่เขาไม่ได้รับยกย่องเป็นรัฐบุรุษภายในประเทศของตนเอง

## อ้างอิง

หมวดหมู่:ประธานาธิบดีแอฟริกาใต้
หมวดหมู่:รองประธานาธิบดีแอฟริกาใต้
หมวดหมู่:บุคคลจากจังหวัดอีสเทิร์นเคป
หมวดหมู่:นักการเมืองแอฟริกาใต้
มาริโอ แลนซา

**มาริโอ แลนซา** ()  นักร้องเสียงเทเนอร์ นักแสดงภาพยนตร์และโอเปร่าชาวอเมริกันเชื้อสายอิตาเลียน มีชื่อเสียงในช่วงทศวรรษ 1940 ถึง 1950

มาริโอ แลนซา เกิดที่ฟิลาเดลเฟีย เพนซิลเวเนีย มีชื่อจริงว่า **อัลเฟรด อาร์โนลด์ คอคอซซา** ()  พ่อแม่เป็นชาวอิตาเลียนอพยพมาจากแคว้นอาบรุซโซและแคว้นโมลีเซ เริ่มร้องโอเปร่าตั้งแต่อายุ 16 ปี และเข้ารับฝึกฝนจากเซอร์เก คุซเซวิตซกี และศึกษาด้านการอำนวยเพลงจากบอริส โกลดอฟสกีและเลนนาร์ด เบิร์นสไตน์   เขาเริ่มใช้ชื่อในการแสดง **มาริโอ แลนซา** เมื่ออายุ 21 ปี ตั้งแต่ปี ค.ศ. 1942 โดยนำมาจากชื่อเดิมของมารดา "มาเรีย แลนซา"  เริ่มมีชื่อเสียงจากบทบาทในอุปรากร *[[La Bohème]]* ของจาโกโม ปุชชีนี  จากนั้นได้เข้าหลักสูตรการร้องเพลงกับเอนริโก โรซาติ

ในปี 1948 มาริโอ แลนซาได้รับบทเป็นร้อยเอกพิงเคอร์ตัน ในอุปรากรเรื่อง *[[มาดามบัตเตอร์ฟลาย]]* ของปุชชีนี  จากนั้นได้รับบทนำใน *[[La traviata]]* ปี 1949 จากบทประพันธ์ของจูเซปเป แวร์ดี

มาริโอ แลนซาเริ่มมีผลงานแสดงภาพยนตร์ตั้งแต่ปี 1949  ผลงานสร้างชื่อคือบทบาทเป็น เอนริโก คารูโซ ใน *[[The Great Caruso]]* (1951) ภาพยนตร์ชีวประวัติของนักร้องโอเปร่าชาวอิตาลี ที่โด่งดังในช่วงทศวรรษ 1910  และใน *[[Serenade]]* (1955) ที่ในเรื่องต้องเล่นอุปรากร *[[โอเทลโล]]*  จากบทประพันธ์ของแวร์ดี

มาริโอ แลนซาเสียชีวิตด้วยวัยเพียง 38 ปี เนื่องจากโรคหัวใจและปอดบวม เนื่องจากการลดน้ำหนัก  บทบาทการร้องเพลงและแสดงภาพยนตร์ของเขา เป็นแรงบันดาลใจให้กับนักร้องรุ่นหลังหลายคน รวมทั้ง อัล มาร์ติโน  ลูชาโน ปาวารอตติ โฆเซ คาเรราส์ ปลาซิโด โดมิงโก 

## อ้างอิง

## แหล่งข้อมูลอื่น

*เว็บทางการ 
*
*
*Mario Lanza Institute 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:นักร้องโอเปร่า
หมวดหมู่:ศิลปินสังกัดอาร์ซีเอวิคเตอร์
หมวดหมู่:นักร้องเสียงเทเนอร์
หมวดหมู่:บุคคลจากฟิลาเดลเฟีย
หมวดหมู่:เสียชีวิตจากภาวะกล้ามเนื้อหัวใจขาดเลือด
เอเตียน เลอนัวร์

**ฌ็อง-โฌแซ็ฟ เอเตียน เลอนัวร์** (; 12 มกราคม ค.ศ. 1822 - 4 สิงหาคม ค.ศ. 1900) เป็นวิศวกรชาวเบลเยียม-ฝรั่งเศส เป็นผู้ประดิษฐ์เครื่องยนต์สันดาปภายในคนแรกของโลก

เขาเกิดในเมืองมูว์ซี-ลา-วีล (Mussy-la-Ville) ในลักเซมเบิร์ก (เป็นส่วนหนึ่งของเบลเยียมถึงปี ค.ศ. 1839) ในต้นคริสต์ทศวรรษ 1850 เขาย้ายมาอยู่ฝรั่งเศส ทำงานเกี่ยวกับการชุบโลหะ เขาทำเครื่องยนต์สันดาปภายในสำเร็จในปี ค.ศ. 1859 เป็นเครื่องยนต์ 2 จังหวะ สูบเดียว ใช้ก๊าซถ่านหินเป็นเชื้อเพลิง มีแบตเตอรี่ มีระบบจุดหัวเทียนด้วยไฟฟ้า ได้รับจดทะเบียนลิขสิทธิ์ในปี ค.ศ. 1860 เครื่องยนตร์ของเลอนัวร์มีใช้ในยุโรปประมาณ 400 เครื่อง ใช้กับเครื่องพิมพ์ และเครื่องสูบน้ำ

## อ้างอิง

หมวดหมู่:วิศวกรชาวฝรั่งเศส
หมวดหมู่:วิศวกรชาวเบลเยียม
หมวดหมู่:นักประดิษฐ์ชาวฝรั่งเศส
หมวดหมู่:นักประดิษฐ์ชาวเบลเยียม
หมวดหมู่:บุคคลจากจังหวัดลักเซมเบิร์ก
บิวติฟูลเวิลด์/คิสแอนด์คราย

"**บิวติฟูลเวิร์ด/คิส&คราย**" () เป็นผลงานซิงเกิลภาษาญี่ปุ่นที่ 19 (จากทั้งหมด 26 ซิงเกิล) ของฮิคารุ อุทาดะ วางจำหน่ายในวันที่ 29 สิงหาคม พ.ศ. 2550

## รายการเพลง
#Beautiful World
#Kiss & Cry
#Fly Me To The Moon (In Other Words) -2007 Mix-
#Beautiful World (Original Karaoke)
#Kiss & Cry (Original Karaoke)
#Fly Me To The Moon (In Other Words) -2007 Mix- (Original Karaoke)

## ชาร์ต
### ยอดดาวน์โหลด

### ยอดจำหน่าย

### ออริกอนชาร์ต

### ชาร์ตวิทยุ

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
หมวดหมู่:ซิงเกิลอันดับที่ 1 ออริกอนชาร์ต
ไฟท์เดอะบลูส์

"**ไฟท์เดอะบลูส์**" () เป็นผลงานดิจิทัลซิงเกิลภาษาญี่ปุ่นที่ 2 (จากทั้งหมด 29 ซิงเกิล) ของฮิคารุ อุทาดะ วางจำหน่ายในวันที่ 27 มีนาคม พ.ศ. 2551

## รายการเพลง
1. "Fight the Blues"   4:10
## ชาร์ต
### บิลบอร์ด(ญี่ปุ่น)

หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
ชาวมูเซอกุเลา

**ชาวมูเซอกุเลา**เป็นชาวมูเซอกลุ่มย่อยกลุ่มหนึ่ง แต่เดิมมีภูมิลำเนาอยู่ในประเทศพม่า เมื่อเกิดความไม่สงบ มีการต่อสู้ระหว่างกองกำลังติดอาวุธต่างๆ ทำให้ชาวมูเซอกุเลาจำนวนหนึ่งอพยพเข้ามารวมอยู่กับชาวมูเซอแดงในประเทศไทย

วัฒนธรรมของชาวมูเซอกุเลาต่างจากชาวมูเซอแดงไปบ้าง เช่น คำว่าแม่ มูเซอแดงเรียก อ่อเอ มูเซอกุเลาเรียกอาเหนาะ ส่วนการทำศพ ชาวมูเซอกุเลานิยมเผาศพ ยกเว้นในกรณีที่เป็นเด็กจึงจะฝัง

ชาวมูเซอกุเลาที่มาอยู่กับชาวมูเซอแดงบนดอยที่กิ่งอำเภอปางมะผ้านั้น เดิมมีถิ่นฐานอยู่ที่เมืองเปียง เมื่อถูกพม่าเก็บภาษีใน พ.ศ. 2520 จึงอพยพมาอยู่ที่อำเภอฝาง จังหวัดเชียงใหม่ ต่อมาถูกเจ้าหน้าที่ไทยกดดันเข้าทำลายไร่ฝิ่น จึงอพยพเข้าไปอยู่ในรัฐฉานฝั่งตรงข้ามจังหวัดแม่ฮ่องสอน ตั้งเป็นหมู่บ้านเรียกว่าบ้านกิ่วเกาะ จนกระทั่ง พ.ศ. 2531 ทหารพม่าเข้าโจมตีที่ตั้งของขุนส่าอย่างรุนแรง ชาวมูเซอกุเลาจึงอพยพมาที่กิ่งอำเภอปางมะผ้าดังกล่าว
## อ้างอิง
* พิมุข ชาญธนะวัฒน์. สโมสรศิลปวัฒนธรรม: เส้นทางขุนส่าคืนสู่พม่า เส้นทางมูเซอสู่แม่ฮ่องสอน. ศิลปวัฒนธรรม. ปีที่ 17 (5) มีนาคม 2539 หน้า 41-43
หมวดหมู่:กลุ่มชาติพันธุ์ในประเทศไทย
จดหมายของนักบุญเปาโลถึงชาวเธสะโลนิกา ฉบับที่ 2

**จดหมายของนักบุญเปาโลถึงชาวเธสะโลนิกา ฉบับที่ 2** () เรียกโดยย่อว่า**พระธรรมเธสะโลนิกา ฉบับที่ 2** เป็นเอกสารฉบับที่ 14 ของคัมภีร์ไบเบิล ภาคพันธสัญญาใหม่

พระธรรมเล่มนี้แต่เดิมเป็นจดหมายฉบับที่สองซึ่งนักบุญเปาโลเขียนไปถึงคริสตจักรในเมืองเธสะโลนิกา เมื่อพิจารณาจากความคล้ายคลึงกันของเนื้อหาระหว่าง **1 เธสะโลนิกา** และ **2 เธสะโลนิกา** แล้ว จดหมายฉบับที่สองนี้น่าจะถูกเขียนขึ้นหลังจากจดหมายฉบับแรกไม่นานนัก เป็นไปได้ว่าอาจจะภายในปีเดียวกัน หรือหลังจากนั้นหนึ่งปี ซึ่งก็จะเป็นปีค.ศ. 52

หลังจากที่จดหมายฉบับแรกไปถึงคริสตจักรในเมืองเธสะโลนิกา นักบุญเปาโลได้ทราบว่าเกิดความสับสนขึ้นในหมู่คริสเตียนที่นั่น พวกเขาเข้าใจกันว่า วันที่พระเยซูจะเสด็จกลับมานั้นได้มาถึงแล้ว ทำให้พวกเขาคิดว่าถึงวันที่โลกจบสิ้นลงแล้ว พวกเขาจึงหยุดทุกอย่าง หยุดหาเลี้ยงตัวเอง - ครอบครัว และหยุดทำงาน มีหลายสาเหตุที่ทำให้เกิดความเข้าใจผิดเช่นนี้ สาเหตุแรกคือการตีความในจดหมายฉบับแรกอย่างไม่ถูกต้อง สองคือมีผู้อื่นล่อลวงคริสเตียนให้เข้าใจผิด โดยกล่าวอ้างคำพูดของนักบุญเปาโล สามคือเป็นไปได้ว่ามีจดหมายปลอมเกิดขึ้น โดยอ้างว่ามาจาก นักบุญเปาโล อีกเช่นกัน ดังนั้นนักบุญเปาโลจึงเขียนจดหมายฉบับที่สองขึ้น เพื่อแก้ไขความเข้าใจผิดของพวกเขาให้ถูกต้อง โดยครั้งนี้นักบุญเปาโลเน้นในตอนท้ายของจดหมาย เพื่อให้น่าเชื่อถือว่าเป็นจดหมายที่ถูกเขียนขึ้นโดยนักบุญเปาโลเอง

**2 เธสะโลนิกา** มีเนื้อหาที่คล้ายคลึงกับ **1 เธสะโลนิกา** คือ สาระสำคัญของจดหมายเกี่ยวข้องกับการพิพากษา แต่ใน **2 เธสะโลนิกา** ได้เน้นเรื่องนี้มากขึ้นอีก สังเกตได้จากเนื้อหาในจดหมาย ทั้งหมด 3 บท รวม 47 ข้อใน **2 เธสะโลนิกา** มีถึง 18 ข้อที่พูดถึงเรื่องนี้ เนื่องจากนักบุญเปาโลต้องการให้คริสตจักรในเมืองเธสะโลนิกาเข้าใจให้ถูกต้องในเรื่องการเสด็จกลับมาของพระเยซู

วัตถุประสงค์ในการเขียนจดหมายฉบับนี้ของนักบุญเปาโลมีอยู่ 3 ประการคือ ประการแรกต้องการหนุนน้ำใจของคริสเตียนในเมืองเธสะโลนิกา เพราะทราบว่าพวกเขากำลังทนทุกข์จากการกดขี่ข่มเหงอยู่ โดยให้กำลังใจในจดหมายว่า ให้ทนต่อไป จนถึงวันที่พระเยซูเสด็จมา พวกเขาจะได้รับการบรรเทา ส่วนผู้ที่กดขี่ข่มเหงจะต้องรับการพิพากษา

ประการที่สอง ซึ่งเป็นประการที่สำคัญที่สุดคือ ต้องการให้คริสเตียนในเมืองเธสะโลนิกาเข้าใจเรื่องวันที่พระเยซูจะเสด็จมาพิพากษาให้ถูกต้อง นักบุญเปาโลอธิบายว่าก่อนวันนั้นจะมาถึงจะต้องมีเหตุการณ์หลายเหตุการณ์เกิดขึ้นก่อน เช่น คนจะเชื่อเรื่องพระเจ้าน้อยลง ศัตรูของพระเยซูซึ่งนักบุญเปาโลเรียกว่า "คนนอกกฎหมาย" จะปรากฏตัวขึ้น และจะพยายามประกาศตนเองว่าเป็นพระเจ้า จากนั้นพระเยซูจะทรงประหารมัน และผลาญมันให้สูญไปด้วยการเสด็จมาของพระองค์

ประการที่สามคือ ต้องการให้ดำเนินชีวิตอย่างถูกต้อง ซึ่งเป็นเนื้อหาในตอนท้ายของจดหมาย ในส่วนนี้ นักบุญเปาโล เขียนไว้ตรงไปตรงมาและเข้าใจได้ง่าย เช่น "อย่าเกียจคร้าน" "ให้เขาทำงานด้วยใจสงบและหากินเอง" "จงเตือนสติเขาฉันพี่น้อง" เป็นต้น

 
## โครงร่าง
# การเสด็จมาอย่างสง่าราศีของ พระเยซู 1:1 - 12
# เหตุการณ์ที่จะเกิดขึ้นก่อน พระเยซู เสด็จมา 2:1 - 17
# คำเตือนสติให้ดำเนินชีวิตอย่างบริสุทธิ์ 3:1 - 18

## อ้างอิง
* Thai Holy Bible, Thailand Bible Society, 1998
* Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่
* นักบุญพอล


หมวดหมู่:บทจดหมายในสารบบ
หมวดหมู่:หนังสือของพันธสัญญาใหม่
หมวดหมู่:บทจดหมายของเปาโล
ยูซู อึนดูร์

**ยูซู อึนดูร์** (; เกิดเมื่อวันที่ 1 ตุลาคม ค.ศ. 1959 ในดาการ์ ประเทศเซเนกัล) เป็นนักร้อง นักเพอร์คัชชัน และเป็นนักแสดงในบางโอกาส ในปี ค.ศ. 2004 *[[นิตยสารโรลลิงสโตน]]* อธิบายตัวเขาว่า ในเซเนกัลและแอฟริกา "บางทีเขาอาจเป็นนักร้องที่โด่งดังที่สุดที่ยังมีชีวิตอยู่" เขายังช่วยพัฒนาวงการดนตรีเพลงในเซเนกัล ในภาษา Wolof ที่เรียกว่าดนตรี mbalax

ในเดือนตุลาคม 2020 Youssou N'Dour เข้าร่วม Royal Swedish Academy อันทรงเกียรติตามที่สถาบันระบุ

## อ้างอิง

หมวดหมู่:นักร้องเซเนกัล
หมวดหมู่:ผู้ที่ได้รับรางวัลแกรมมี
หมวดหมู่:นักร้องเพลงภาษาอังกฤษ
หมวดหมู่:บุคคลจากดาการ์
ดาการ์

**ดาการ์** (อักษรโรมัน: Dakar,   ; ; ) เป็นเมืองหลวงและนครที่มีประชากรมากที่สุดของประเทศเซเนกัล เขตดาการ์มีประชากรรวม 1,278,469, คน และประชากรในเชตมหานครอยู่ที่ 4.0 ล้านคน ณ ปี 2023

ดาการ์ตั้งอยู่บนแหลม Cap-Vert ซึ่งเป็นจุดตะวันตกสุดของแอฟริกาภาคพื้นทวีป บริเวณแหลมนี้ถูกยึดเป็นอาณานิคมโดยโปรตุเกสในต้นศตวรรษที่ 15 และสร้างนิคมบนเกาะกอเรนอกชายฝั่งเพื่อใช้งานเป็นแหล่งสำหรับการค้าทาสข้ามมหาสมุทรแอตแลนติก ก่อนที่ฝรั่งเศสจะยึดครองเกาะนี้ในปี 1677. หลังฝรั่งเศสยึดพื้นที่บนแผ่นดินใหญ่และการสิ้นสุดการค้าทาสในศตวรรษที่ 19 ดาการ์ได้ขยับขยายมาเป็นเมืองท่าของภูมิภาคและนครสำคัญของจักรวรรดิอาณานิคมฝรั่งเศส ในปี ค.ศ. 1902 ดาการ์กลายมาเป็นเมืองหลวงของแอฟริกาตะวันตกของฝรั่งเศสแทนที่เซนต์ลุย และเป็นเมืองหลวงระหว่างปี 1959 ถึง 1960 ของสหพันธรัฐมาลี และในปี ค.ศ. 1960 ได้กลายมาเป็นเมืองหลวงของสาธารณรัฐเซเนกัลที่ได้รับเอกราช

## ภูมิศาสตร์

ตัวเมืองตั้งอยู่บนคาบสมุทร Cap-Vert ริมชายฝั่งมหาสมุทรแอตแลนติก และเป็นเมืองทางตะวันตกที่สุดของแอฟริกาส่วนแผ่นดินใหญ่

### ภูมิอากาศ

## ความสัมพันธ์กับนานาชาติ
ดาการ์เป็นเมืองพี่น้องกับ:

* แอนอาร์เบอร์ รัฐมิชิแกน สหรัฐ
* บากู ประเทศอาเซอร์ไบจาน
* ดูอาลา ประเทศแคเมอรูน
* เอสแฟฮอน ประเทศอิหร่าน
* มิลาน ประเทศอิตาลี
* ออราน ประเทศแอลจีเรีย
* รังคปูร์ ประเทศบังกลาเทศ
* โรซาริโอ ประเทศอาร์เจนตินา
* บิสเซา ประเทศกินีบิสเซา
* ไทเป ประเทศไต้หวัน
* วอชิงตันดีซี สหรัฐ

## อ้างอิง

## แหล่งข้อมูลอื่น

*
*Dakar official website  *(เก็บถาวร)*
*
*

หมวดหมู่:เมืองหลวงในทวีปแอฟริกา
หมวดหมู่:ประเทศเซเนกัล
หมวดหมู่:เมืองท่าในทวีปแอฟริกา
เดวิด ฟอสเตอร์

**เดวิด วอลเตอร์ ฟอสเตอร์, โอซี, โอบีซี** () เกิดเมื่อวันที่ 1 พฤศจิกายน ค.ศ. 1949 เป็นเจ้าของรางวัลแกรมมี 15 ครั้ง เป็นนักดนตรี โปรดิวเซอร์เพลง นักแต่งเพลง นักร้อง นักเขียนเพลงและนักเรียบเรียงเพลงชาวแคนาดา ทั้งรู้จักในเรื่องการค้นพบนักร้องอย่าง เซลีน ดิออน, จอช โกรแบน และไมเคิล บูเบล และยังเป็นโปรดิวเซอร์ให้กับศิลปินที่ประสบความสำเร็จมากที่สุดคนหนึ่งในโลก

## อ้างอิง

หมวดหมู่:โปรดิวเซอร์เพลงชาวแคนาดา
หมวดหมู่:นักดนตรีชาวแคนาดา
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากวิกทอเรีย (รัฐบริติชโคลัมเบีย)
กรมพระเทพามาตย์

**กรมพระเทพามาตย์** เป็นพระอิสริยยศพระพันปีหลวงของพระมหากษัตริย์สยามในอดีต อาจหมายถึง
* **[[กรมพระเทพามาตย์ (กัน)]]** สถาปนาในรัชสมัยสมเด็จพระสรรเพชญ์ที่ 8 (สมเด็จพระเจ้าเสือ) และเป็นสมเด็จพระอัยกีเจ้าในรัชสมัยสมเด็จพระสรรเพชญ์ที่ 9
* **[[กรมหลวงพิพิธมนตรี|กรมพระเทพามาตุ (พลับ)]]** สมเด็จพระราชชนนีในสมเด็จพระที่นั่งสุริยาศน์อัมรินทร์ (พระเจ้าเอกทัศ)
* **[[กรมพระเทพามาตย์ (นกเอี้ยง)]]** สมเด็จพระราชชนนีในสมเด็จพระเจ้ากรุงธนบุรี
สปานเดาบัลเลต์

**สปานเดาบัลเลต์** (; ; *สแปนเดาแบเล*) เป็นวงดนตรีจากประเทศอังกฤษ ก่อตั้งตั้งแต่ปลายยุค 1970s ได้รับอิทธิพลจากนิวโรแมนติกแฟชั่น เพลงของพวกเขามีคุณลักษณะผสมกับดนตรีแนว ฟังก์, แจ๊ส, โซล และ ซินธ์ป็อป ประสบความสำเร็จในคริสต์ทศวรรษ 1980 โดยได้ท็อปเทนซิงเกิล 

เมื่อแรกตั้งวง ใช้ชื่อวงว่า "The Cut" ต่อมาได้เปลี่ยนชื่อเป็น "The Makers" และเปลี่ยนเป็น "Spandau Ballet" หลังจากดีเจที่เป็นเพื่อนสนิทกับสมาชิกวง ชื่อโรเบิร์ต เอล์มส ไปเห็นชื่อนี้เขียนอยู่ที่ผนังห้องน้ำของไนท์คลับแห่งหนึ่งในเยอรมนี ชื่อนี้มีที่มาจากชื่อเรือนจำแห่งหนึ่งในเขตชปันเดา กรุงเบอร์ลิน ซึ่งเป็นสถานที่ที่มีการประหารชีวิตนักโทษชาวยิวในช่วงสงครามโลกครั้งที่สอง เป็นสำนวนที่ผู้คุมนาซีใช้เรียกอากัปกิริยาของนักโทษ ขณะกำลังเสียชีวิตด้วยการแขวนคอ บางแหล่งก็ว่าหมายถึงอาการของนักโทษประหารในห้องรมแก๊ส ที่คล้ายกับการเต้นบัลเลต์

## ผลงาน
**[[Journeys to Glory]]* (1981)
**[[Diamond (album)|Diamond]]* (1982)
**[[True (Spandau Ballet album)|True]]* (1983)
**[[Parade (Spandau Ballet album)|Parade]]* (1984)
**[[Through the Barricades]]* (1986)
**[[Heart Like a Sky]]* (1989)
**[[Once More (Spandau Ballet album)|Once More]]* (2009)

### ซิงเกิล

### อัลบั้มรวมเพลง และ อัลบั้มบันทึกการแสดงสด

## อ้างอิง

## แหล่งข้อมูลอื่น
* 

หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2522
หมวดหมู่:กลุ่มดนตรีจากลอนดอน
อนุสัญญากรุงปารีส

__NOTOC__
**อนุสัญญากรุงปารีส** อาจจะหมายถึง

* อนุสัญญากรุงปารีสว่าด้วยการคุ้มครองทรัพย์สินอุตสาหกรรม (Paris Convention for the Protection of Industrial Property) 
* อนุสัญญากรุงปารีสว่าด้วยความรับผิดทางแพ่งโดยบุคคลที่สามในสาขาพลังงานนิวเคลียร์ (Paris Convention on Third Party Liability in the Field of Nuclear Energy) 

หมวดหมู่:อนุสัญญา
ธนาคารแหลมทอง

**ธนาคารแหลมทอง** () เป็นธนาคารพาณิชย์ในประเทศไทย ก่อตั้งขึ้นเมื่อปี พ.ศ. 2491 ต่อมาภายหลังได้ขายกิจการและยุบรวมกิจการเข้าเป็นส่วนหนึ่งของธนาคารรัตนสิน (ธนาคารของรัฐบาล) ในปี พ.ศ. 2541

## ประวัติ
ธนาคารแหลมทอง ได้ใบอนุญาตประกอบกิจการธนาคารพาณิชย์ เมื่อวันที่ 20 ธันวาคม พ.ศ. 2491 และได้จดทะเบียนแปลงสภาพเป็นบริษัทมหาชนจำกัดในตลาดหลักทรัพย์แห่งประเทศไทย ณ กรมพัฒนาธุรกิจการค้า กระทรวงพาณิชย์ เมื่อวันที่ 30 พฤษภาคม พ.ศ. 2537 ใช้ชื่อว่า "ธนาคารแหลมทอง จำกัด (มหาชน)" โดยมีกรรมการชุดแรกของธนาคารแหลมทอง ประกอบด้วย พระยาปรีชานุศาสน์ (เสริญ ปันยารชุน) เป็นประธานกรรมการ กรรมการคนอื่น มีจอมพลสฤษดิ์ ธนะรัชต์ พลตรีไชย ประทีปะเสน พยัพ ศรีกาญจนา เบน เบญจฤทธิ์ จุติ บุญสง โอสถ โกศิน ไพศาล นันทาภิวัฒน์ โดยมี ใหญ่ นันทาภิวัฒน์ เป็นกรรมการจัดการ

ธนาคารแหลมทอง จำกัด (มหาชน) เป็นผู้สนับสนุนการแข่งขันกีฬาเอเชี่ยนเกมส์ ครั้งที่ 13 อย่างเป็นทางการ 

## อ้างอิง

ล
หมวดหมู่:บริษัทไทยที่ก่อตั้งในปี พ.ศ. 2491
หมวดหมู่:สิ้นสุดในปี พ.ศ. 2541
หมวดหมู่:การควบรวมและเข้าซื้อกิจการในปี พ.ศ. 2541
หมวดหมู่:ธนาคารที่ปิดกิจการในปี พ.ศ. 2541
อนุสัญญาห้ามอาวุธชีวภาพ

thumb|อนุสัญญาห้ามอาวุธชีวภาพ

**อนุสัญญาห้ามอาวุธชีวภาพ** () หรือ **อนุสัญญาว่าด้วยอาวุธชีวภาพและสารพิษ** () เป็นอนุสัญญาที่ห้ามอาวุธชีวภาพและสารพิษอย่างมีประสิทธิภาพ โดยห้ามไม่ให้มีการพัฒนา การผลิต การได้มา การถ่ายโอน การสะสมและการใช้ อนุสัญญามีชื่อเต็มว่า **อนุสัญญาว่าด้วยการห้ามพัฒนา ผลิต และสะสมอาวุธชีวภาพและสารพิษ และว่าด้วยการทำลายอาวุธดังกล่าว** ()

อนุสัญญาว่าด้วยการห้ามอาวุธชีวภาพเป็นสนธิสัญญาพหุภาคีเพื่อการลดอาวุธฉบับแรกที่ห้ามการผลิตประเภทของอาวุธทั้งประเภท ความตกลงของอนุสัญญามีสาเหตุมาจากความพยายามอันเป็นเวลายาวนานของประชาคมนานาชาติในการพยายามสร้างเครื่องมือที่ช่วยสนับสนุนพิธีสารเจนีวาของปี ค.ศ. 1925 ที่เป็นพิธีสารว่าด้วยการห้ามการใช้แก๊ส และ แบคทีเรียในการสงคราม

อนุสัญญาเริ่มลงนามกันเมื่อวันที่ 10 เมษายน ค.ศ. 1972 และมีผลใช้บังคับเมื่อวันที่ 26 มีนาคม ค.ศ. 1975 เมื่อรัฐบาลของยี่สิบสองประเทศให้การสัตยาบัน ในปัจจุบันอนุสัญญามีภาคีผู้ตกลง 188 ประเทศ

## อ้างอิง

## ดูเพิ่ม
* อาวุธชีวภาพ 

## แหล่งข้อมูลอื่น
* The Biological Weapons Convention website
* Unofficial Biological and Toxin Weapons Convention website 
* Full Text of the Biological Weapons Convention 
* UN's Biological Weapons Convention webpage
* Failed establishment of an international Organisation for the Prohibition of Biological Weapons (OPBW) 
* Russian Biological and Chemical Weapons, a useful page about non-state weapons transfers with a lot of information regarding the BWC's shortcomings.

หมวดหมู่:ตราสารสิทธิมนุษยชน
หมวดหมู่:สนธิสัญญา
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:สนธิสัญญาไม่แพร่ขยาย
หมวดหมู่:สนธิสัญญาด้านสิทธิมนุษยชน
หมวดหมู่:อาวุธชีวภาพ
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
สนธิสัญญาบาเซิล

__NOTOC__
**สนธิสัญญาบาเซิล** อาจหมายถึง

* สนธิสัญญาบาเซิล (ค.ศ. 1499) (Treaty of Basel (1499))
* สนธิสัญญาสันติภาพบาเซิล (Peace of Basel) (ค.ศ. 1499)
* อนุสัญญาบาเซิล (Basel Convention) (ค.ศ. 1989) หรือ อนุสัญญาบาเซลว่าด้วยการควบคุมการเคลื่อนย้ายข้ามแดนและการกำจัดซึ่งของเสียอันตราย (Basel Convention on the Control of Transboundary Movements of Hazardous Wastes and Their Disposal)
* พิธีสารบาเซิล (Basel Protocol) (ค.ศ. 1999) หรือ พิธีสารบาเซิลว่าด้วยความรับผิดและค่าสินไหมทดแทนเพื่อความเสียหายอันเกิดจากการเคลื่อนย้ายข้ามแดนและการกำจัดซึ่งของเสียอันตราย (Basel Protocol on Liability and Compensation for Damage Resulting from Transboundary Movements of Hazardous Wastes and Their Disposal)

บาเซิล
หมวดหมู่:สนธิสัญญาเกี่ยวข้องกับทวีปยุโรป